
Kuharica zaboravljenih mirisa i okusa 


Srednjovjekovna đakovačka kuharica rezultat je projekta 
Srednje strukovne škole Antuna Horvata “Srednjovjekovni 
stol Đakova i Đakovštine“, koji je 2018. proveden u suradnji 
s Turističkom zajednicom Grada Đakova i Gradom Đakovom. 
Projekt je prezentiran prvi puta 9. studenoga 2018. u prosto- 
rima škole, a drugi puta 15. prosinca 2018., u sklopu Božić- 
nog bala lipicanaca, u prostorima Državne ergele lipicanaca u 
Đakovu. 

Tom prigodom otiskana je prigodna brošura koja je izazva- 
la veliku pozornost, jer je sadržavala recepte za predstavljena 
srednjovjekovna jela, koja su uzvanici ove važne nacionalne 
manifestacije mogli i kušati. Osim jela, projekt je uključivao i 
druge aspekte srednjovjekovlja, tako da su učenici i nastavnici 
škole izradili baš sve potrebno da bi srednjovjekovlje bilo pri- 
kazano na najprikladniji mogući način. Izrađeno je autentič- 
no posuđe, pribor za jelo, stolnjaci, klupe, stolovi, svijećnjaci, 
odjeća za učenike koji su prezentirali projekt. Kompletan stol i 
sve na njemu bilo je priređeno u školi u sklopu projekta u koji 
su bile uključene doslovce sve struke u školi. 


“FE.H 


Sudionici projekta tijekom prezentacije u Državnoj ergeli lipicanaca, 15. prosinca 2020. 


Mnogi su nam tada predlagali da bi ova brošura trebala pre- 
rasti u posebnu knjigu — kuharicu s receptima zaboravljenih, ili 
zanemarenih, srednjovjekovnih jela, iz vremena kada se nije zna- 
lo za rajčicu, papriku, grah, krumpir i niz drugih poljoprivrednih 
kultura, koje su do nas stigle s velikim geografskim otkrićima, po- 
glavito kada je ovaj projekt dobio svoj nastavak u okviru školske 
Učeničke zadruge Strossmayer. Na 31. smotri učeničkih zadruga 
u Vinkovcima u listopadu 2019. učenica naše škole Morena Vuč- 
ković prezentirala je ovaj projekt pod mentorstvom profesorice 
Antonije Bilić. 

Svojevrstan, logičan, dodatak projektu srednjovjekovnog stola 
iniciran je ekološkom proizvodnjom drevne poljoprivredne kul- 
ture pira na Školskom poljoprivrednom dobru Ivandvor, koja je 
2018. po prvi puta posijana te je dala vrlo dobar urod. Pir (lat. 
Triticum spelta) je žitarica srodna puno poznatijoj pšenici. Nazi- 
va se još krupnik, dinkel ili spelta. Pir potječe iz Azije gdje se uz- 
gajao još 5.000 godina prije Krista. Proširio se u Europu, a tamo 
su ga osobito cijenili stari Grci i Rimljani. Danas mu popularnost 
raste u cijelom svijetu jer je riječ o izvornoj žitarici koja nije pro- 
mijenjena poput pšenice. Za razliku od pšenice, lakše je probav- 
ljiv i nutritivno bogatiji. Gluten u piru ima sasvim druga svojstva 
od pšeničnog glutena i ne utječe negativno na zdravlje. Prikla- 
dan je za ekološku proizvodnju. Pir je iskorišten za novi školski 
projekt prezentiran 14. prosinca 2019. u školi ina Adventskom 
sajmu u Đakovu, u kojem su učenici i nastavnici prezentirali jela 
od pira s naglaskom na tjestenini. Posebno je zapažena tjestenina 
nagrađena na 13. nacionalnom sajmu tjesteničarstva i natjeca- 
nju učenika u spravljanju jela od tjestenine Conpasta, 7. stude- 
nog 2019. godine u Karlovcu. Na natjecanju su učenice Jasmina 
Živković i Marija Živić pod mentorstvom svojih nastavnica Mi- 
haele Tosenberger-Andrić i Nevenke Kokalović osvojile srebrnu 
medalju. Projekt je nastavljen u Noći muzeja 31. siječnja 2020. u 
Spomen-muzeju biskupa Strossmayera u Đakovu, gdje su uče- 
nici i nastavnici priređivali tradicionalna jela i slastice od pira. Iz 
tih bogatih aktivnosti, iz niza projekata i priređenih jela, više puta 
prokušanih i okušanih, nastala je ova kuharica. 


Arheološki izvori projekta 


Prigodom opsežnih arheoloških istraživanja koja su više 
godina rađena na trasi autoceste u okolici Slavonskog Broda, 
Đakova i Osijeka te prigodom drugih zaštitnih arheoloških 
istraživanja nađena je velika količina arheološkog materijala, 
različitih predmeta, ponajviše ulomaka keramičkih posuda, 
kao i djelomično očuvane ili cijele keramičke posude. 

Restauracija arheološkog materijala jedan je od najvažni- 
jih zadataka nakon završetka arheoloških istraživanja jer se 
radi na prevenciji zaustavljanja daljnjeg propadanja predmeta 
koji je uglavnom pri samom pronalasku i vađenju iz zemlje u 
lošem stanju, ali isto tako važan je rad na rekonstrukciji posu- 
de. Kako bi se obradila velika količina keramičkog materijala: 
lonaca, poklopaca, bokala, tava, zdjela, pekvi, čaša, kupa, ta- 
njura i različitih drugih posuda bila je organizirana Terenska 
arheološka radionica u Đakovu i Bizovcu Odsjeka za arheolo- 
giju Filozofskog fakulteta u Zagrebu koja je djelovala od 2007. 
do 2011. U okviru radionice radilo se na obradi, preparaciji, 
konzervaciji te restauraciji različitog materijala, a u radu dr. 
Krešimira Filipeca Postavljeni stol s kasnosrednjovjekovnim 
i novovjekovnim posudama nađenim prigodom arheoloških 
istraživanja u Slavoniji, objavljenim u Reviji Đakovačkih vezo- 
va 2015., donesene su rekonstruirane posude, koje je restauri- 
rala dipl. rest. konz. kipar Jesenka Ricl. U mnoštvu različitih 
predmeta iskopanih prilikom arheoloških istraživanja, obično 
se samo jedan dio objavi u monografijama te u znanstvenim 
i stručnim publikacijama, a još se manji dio izloži kako bi bio 
vidljiv i dostupan svima. (Filipec; 2015). 

Upravo zato, potaknuti tim člankom dr. Krešimira Filipeca, 
u Srednjoj strukovnoj školi Antuna Horvata pokrenuli smo 
multidisciplinarni projekt ,Srednjovjekovni stol Đakova i Đa- 
kovštine“, u kojem smo pokazali nepoznato bogatstvo i bogatu 
tradiciju koja se može vezati uz pojam stola, čije je primar- 


no značenja ,komad pokućstva s radnom površinom najčešće 
izrađenom od daske“, a sekundarno označava važan predmet 
oko kojeg se okuplja ne samo obitelj, već i gosti i svi drugi koji 
dolaze u prostor u kojem se takav predmet nalazi. 


Đakovo u srednjem vijeku 


Nakon propasti Rimskog Carstva, nekoliko stoljeća nema- 
mo podatke o mjestu koje bi nastavilo kontinuitet življenja na 
području Đakova, a u pisanim se spomenicima tek u 13. stolje- 
ću počinje spominjati grad srednjovjekovnih imena: Dyacon, 
Dyaco, Diaco, Deako, Dyakow. Srednjovjekovno Đakovo naj- 
prije je bilo smješteno oko današnje crkve Svih Svetih. O tom 
smo naselju nešto više doznali sredinom devedesetih godina 
XX. stoljeća, kada je u početku neuspjele gradnje poslovnog 
centra Dyacro, u sklopu zaštitnih arheoloških istraživanja, 
iskopano oko 500 srednjovjekovnih grobova prvih hrvatskih 
stanovnika Đakova. Na groblju su ustanovljeni ukopi od XI. do 
XVI. stoljeća te dvije faze pokopavanja odvojene najvjerojat- 
nije tatarskom provalom 1242. Najraniji ukopi suvremeni su s 
vladavinom hrvatskih kraljeva Stjepana I. (1030. - 1058.), Pe- 
tra Krešimira IV. (1058. - 1074.) i Zvonimira (1074. - 1089.). 
Danas su ostaci tih prvih stanovnika Đakova sahranjeni na 
Gradskom groblju u Đakovu. 

Na temelju arheoloških nalaza danas znamo da je Đakovo 
bilo naseljeno već u prvoj fazi slavenskoga naseljavanja u 8. 
stoljeću. O naselju u ovome ranom razdoblju svjedoče ulomci 
keramičkih posuda. Izgled samoga naselja i način ukapanja 
ostaje nepoznanica sve do 11. stoljeća. Naselje je u 11. i 12. 
stoljeću moglo imati oko 200 stanovnika. U 12. se stoljeću da- 
lje razvija oko župne crkve svetoga Lovre (na prostoru današ- 
nje crkve Svih svetih). Stoljeće kasnije na prostoru današnjega 
grada postojala su dva naselja koja su se paralelno razvijala. 
Naselje oko župne crkve ostat će središte župe koje naseljava- 
ju obični mještani. Drugo će se naselje razvijati oko feudalne 
utvrde koja je postala centar širega đakovačkog područja. U 
posjed bosanskoga biskupa doći će tridesetih godina 13. sto- 
ljeća. Zbog nemirne situacije u Bosni uzrokovane sukobima s 
bogumilima, brat hrvatsko-ugarskog Bele TV. 1239., knez Ko- 


loman, poklonio je bosanskom biskupu Ponsi grad Đakovo i 
cijeli taj kraj za sjedište biskupije, umjesto do tada nesigurnog 
Brda kod Sarajeva. Time je biskup zadržao sve duhovne ovla- 
sti nad Bosnom, a tu je darovnicu 1244. potvrdio i sam kralj 
Bela IV. 


Za Dan Grada Đakova uzet je datum 8. svibnja jer je tog 
dana 1252. prvi bosansko-đakovački biskup Ponsa potvrdio 
kako je primio bulu pape Inocenta IV. od 2. svibnja 1250. U 
tom dokumentu izričito stoji da ga piše biskupov notar Arhi- 
loh “u selu Đakovu, ispred biskupove kuće, u prisutnosti bi- 
skupa i nekoliko poimence nabrojanih svećenika.? 


Kasno srednjovjekovno Đakovo sastojalo se od tri sa- 
mosvojne cjeline: utvrde (castrum), trgovišta (oppidum, fo- 
rum, civitas) i naselja (predgrađa) oko župne crkve sv. Lovre. 
Biskup Strossmayer dao je sagraditi novu katedralu dijelom 
na prostoru utvrde, a dijelom na vododerini, koja je služila kao 
jarak te odvajala utvrdu od trgovišta i predgrađa. 


Malo je srednjovjekovnih ostataka u Đakovu: u nadbisku- 
pijskoj se knjižnici danas čuva 11 inkunabula, od kojih je naj- 
starija iz 1477. godine, ali to su tek ostaci ostataka. Slično je i 
s materijalnim ostacima. Od srednjovjekovne katedrale osta- 
la je sačuvana kapela na kraju stare katedralne crkve, koja 
se veže s dvorom, romaničko-gotički kapital s fantastičnim 


životinjama isprepletenih vratova te dio nadgrobne ploče bo- 
sanskog biskupa Ivana de Zele, lijep gotički rad iz 1408. Od 
srednjovjekovnih zidina stare tvrđave sačuvan je dio između 
sadašnje katedrale i biskupskog dvora. 


Velik je udarac Đakovu i bosansko-đakovačkoj biskupiji 
bio pad Bosne u turske ruke 1463. Tada je biskupija izgubi- 
la sve svoje prekosavske posjede i svela se samo na područje 
oko Đakova. Tada je od turskih četa bilo ugroženo i Đakovo 
u kojemu biskupi od 1486. uglavnom rijetko borave. Đakovo 


je okupirano 1536. u velikom turskom pohodu na Slavoniju 
zapovjednika smederevskog sandžaka Memhet-bega Jahjapa- 
šića. U jurišu na đakovačke zidine osobito se istaknuo Arnaut 
Memi-beg, kojemu je sultan zauzvrat darovao đakovačko vla- 
stelinstvo. Njegovi će potomci, kroz gotovo 150 godina turske 
vlasti, biti gospodari Đakova. 

Slika đakovačke srednjovjekovne tvrđave, stanje u 18. stoljeću (danas je ostao samo južni zid) 


HRANA U SREDNJEM VIJEKU 


Srednjovjekovno društvo bilo je opsjednuto hranom. Iska- 
zivalo joj se veliko poštovanje, prije svega zato što se teško i 
mukotrpno proizvodila. Načini obrade zemlje nisu bili naro- 
čito napredni pa je to utjecalo na količinu, ali i na kvalitetu 
hrane. Hrana je istovremeno bila i statusni simbol, odnosno 
jedna od prilika za vladajuće slojeve društva da potvrde svoju 
nadmoć. Kulinarstvo se razvijalo kao posebna vještina koja je 
vodila u pretjerivanje. Točno se znalo koja je vrsta hrane na- 
mijenjena vladarima, ratnicima, ženama ili nižem staležu. Lov 
i meso divljači bili su privilegij plemstva, a prehrana većine 
temeljila se na žitaricama, kruhu i kašama. 

Vladar je u svojoj ishrani morao imati meso jer se smatralo 
da kombinacija vatre i mesa donosi moć. Najčešće se jela svi- 
njetina, ali cijenjena je bila i divljač, posebno jelen. Pripremao 
se velik broj divljih ptica: fazani, prepelice, jarebice. Jele su se 
i uzgojene guske, kokoši i patke, ali najcijenjenije ptice bili su 
labudovi i paunovi koji su se ukrašavali perjem. 

Često su se na stolovima nalazila jela od riba, a posebno se 
cijenila jegulja. Plemstvo je jelo bijeli pšenični kruh koji se 
smatrao najkvalitetnijim. Siromašan vlaknima, vitaminima i 
mineralima takav je kruh dugoročno štetio zdravlju, baš kao i 
mesna hrana bogata kolesterolom. 

Kruh, osnovna prehrambena namirnica za siromašnije slo- 
jeve, spravljao se od brašna ostalih žitarica (ječma, pira i zobi). 
Koristilo se integralno brašno od cijeloga zrna žitarice. Baza za 
dizanje bilo je kiselo tijesto. Kruh se mogao peći u keramič- 
koj posudi, pod tzv. pekom, ili direktno ispod žara na ognjištu. 
Dnevno pečenje kruha pripadalo je jednoj od najvažnijih sva- 
kodnevnih aktivnosti. 

Najčešća hrana koju je jeo prosječan čovjek onoga vremena 
bile su kaše. Takva je hrana niskokalorična i slabe kvalitete 
te izaziva pothranjenost, što je rezultiralo razmjerno kratkim 
prosječnim životom stanovništva. 


Velik broj ljudi živio je na selima koja su se nalazila na po- 
sjedu zemljoposjednika. Njihovaje prehrana bila jednostavna: 
kruh od ječma, pira ili zobi, kaše od žitarica, povrće (mrkva, 
repa, cikla, grah, bob, leća), a također su konzumirali mlijeko 
i mliječne proizvode od stoke koju su hranili i uzdržavali. Uz 
nastambe su rasla i stabla voćaka. Meso su jeli ovisno o mo- 
gućnostima i prigodi. 

Karakteristična je upotreba znatnih količina začina. Cijeli 
srednji vijek miriše na cimet, a često ga prate papar, klinčić, 
oraščići. Zapisano je da su vlastodršci izdavali naredbe da cije- 
li grad zamiriše od začina, pogotovo cimeta, kad bi im dolazio 
važan gost u posjet. 

Slatkiši su pravljeni od onoga čime su raspolagali (orasi, 
bademi, lješnjaci, suho voće), a glavni je zaslađivač bio med. 
Šećer je bio vrlo cijenjen i vrlo skup pa tako dostupan samo 
bogatima - bio je poklon ili mito za vlastodršce. Sol, kao sred- 
stvo konzerviranja i čuvanja namirnica, ubrajala se u najrjeđe 
i najskuplje začine. Cijenjen je začin bila i ružina vodica koja 
se dobivala namakanjem ružinih latica. 

Ljudi su u srednjem vijeku pili vino, medovinu, a poznavali 
su i postupak proizvodnje piva. 

Kuhali su na ognjištu nalik na kamin, koje je moglo biti 
uzdignuto ili spušteno. Kuhalo se direktnim postavljanjem 
posude u vatru, vješanjem iznad vatre ili žara, postavljanjem 
tronožaca s posudama iznad vatre ili direktnim postavljanjem 
na ugrijanu površinu (peka). 

Od materijala za izradu posuđa i pribora koristili su se kera- 
mika, drvo te jednostavni metali (posude od kovanog željeza i 
kotlići okruglog presjeka). Keramičko posuđe i proizvodi bili 
su neglazirani. 

Unatoč svakodnevnim gozbama te stolovima prepunim 
mesa i različitih jela, bogati su, jednako kao i siromašni, jeli 
prstima. Žlice su bile drvene, vilice još nisu postojale kao ta- 
kve, a jela su se često posluživala u posudama od kruha. 


Ječmena kaša s pernatom 


divljači 


Sastojci: 

- 1 kuhana kokoš 
- fazan ili pile 

- 1 kg ječma 


Priprema: 

U veliku posudu staviti kokoš, fazana ili pile da se skuha. 

Kad je gotovo, dodati ječam i lagano nastavit kuhati. 
Miješati i dolijevati vodu u kojoj se kuhala pernata divljač. Kad 
se ječam skuha, miješati da se izvade kosti. Na kraju posoliti 
kašu. Poslužiti toplu kašu s masnoćom od pečenja pečenke. 


Junetina s ražnja 


Sastojci: 

- komad junetine s plećke (oko 2,5 kg) 
- žlica svinjske masti 

- žlica soli 

- nekoliko listova lovora. 


Priprema: 

Komad junetine posoliti i na njega staviti nekoliko listova 
lovora, namazati svinjskom masti i napraviti roladu. Tako do- 
bivenu roladu povezati špagom i ostaviti preko noći u hlad- 
njaku. 

Meso iz hladnjaka staviti u lim, pokriti i peći u pećnici na 
150 %C oko 3 sata, uz nekoliko okretanja i podlijevanja tekući- 
nom od pečenja. Nakon toga temperaturu povisiti na 180 %C i 
peći još sat vremena. Meso je suho i nemasno pa ga treba peći 
polako u tekućini da se ne presuši, a na kraju pečenja povisiti 
temperaturu na 200 %C da bi rolada dobila izgled kao s ražnja. 

Prije serviranja junetinu ohladiti, skinuti špagu od vezanja i 
staviti na metalni ražanj koji služi i za serviranje. 


Pečena divlja svinja 


Sastojci: 
Za pečenje: 
- komad divlje svinje (oko 2,5 kg) 
- žlica svinjske masti 

- žlica soli 

- lovorov list 

- 2,5 dcl crnog vina 

- čaša vode 

Za prilog: 

- 4 do 5 jabuka 

- 2 žlice naribanog đumbira 


Priprema: 
Komad divlje svinje dobro posoliti, namazati svinjskom 
masti i dodati ostale sastojke koji čine marinadu. Sve zajedno 
staviti u lim i ostaviti preko noći u hladnjaku. Peći pokriveno 
u pećnici na 150 %C oko 3 sata uz nekoliko okretanja i 
podlijevanja tekućinom od pečenja. 

Nakon toga temperaturu povisiti na 180 2C i peći još sat 
vremena. Sočnost i mekoća svinjetine može se isprobati 
ubadanjem igle u meso. Meso divlje svinje suho je i nemasno 
pa ga treba peći polako u tekućini da se ne presuši. 


Pola sata prije kraja p=====5 
pečenja u lim pored | Pe 
pečenog mesa staviti : 
izdubljene jabuke 
napunjene đumbirom 
i vratiti u pećnicu. 
Servirati na dasci s 
dimljenim sirom. 


Piletina s rižom 


Sastojci: 

- 1 pile 

- 1 dcl ulja 

- 1 luk 

- 1 mrkva 

- 3 dclriže 

- lišće peršina, sol, papar 
- oko 7 dcl vode 


Priprema: 

Cijelo pile posoliti i staviti peći u dubokilim na pola sata da se 
zapeče. Luk sitno nasjeckati pa pomiješati s ribanom mrkvom 
i peršinom. Dodati opranu rižu i sve dobro promiješati. 
Mješavinu riže i povrća dodati piletini i sve promiješati. Zaliti 
vodom i vratiti u pećnicu. 

Peći dok tekućina ne ispari, a riža se ne skuha. Poslužiti uz 
salatu. 


Punjeni fazan 


Sastojci: 

- fazan 

- 10 dag masne dimljene slanine 
- sol 

- 8 dag masti ili ulja 

- 3 dag maslaca 

- juha 
- kuhana cikla i mrkva 


Nadjev: 

- glavica luka 

- masnoća 

- fazanova jetra + pileća jetra 
- svežanj peršinovog lista 
- jaje 

- češanj češnjaka 

- papar 

- đumbir 

- 1 mrkva 

- 30 dag prosa 


Priprema: 


Slaninu narezati na što tanje ploškice. 

Za nadjev oguliti, nasjeckati i popržiti luk i sitno nasjeckanu 
mrkvu. Dodati srce i želudac te pirjati, a na kraju dodati 
jetra i malo popržiti. Pustiti da se ohladi pa samljeti. Dodati 
iscijeđeni češnjak, nasjeckanu polovicu peršina te jaje, posoliti 
i popapriti. Prokuhati proso i pomiješati s nadjevom. 


Fazana također posoliti i popapriti, napuniti ga nadjevom 
i premazati naribanim đumbirom. Omotati ga ploškama 
slanine pa ih pričvrstiti čačkalicama, ili cijelu pticu omotati 
koncem. 

Staviti u lim, preliti otopljenom masti i peći sat do sat i 
pol na 250 "C. Često polijevati vlastitim sokom, po potrebi 
doliti juhe i tople vode. Odliti dobiveni sok pa ga prokuhati 
s maslacem i još malo juhe. Umaku se može, po želji, dodati i 
malo vrhnja. Poslužiti skuhanom ciklom i mrkvom. 


Sulc 


Sastojci: 

- 2 svinjske nogice 

- 1 svinjski rep 

- 1 svinjsko uho 

- malo mesa sa svinjske glave 

- mrkva 

- peršin 

- glavica crvenog luka 

- češnjak 

- nekoliko zrna papra 

- lovorov list 

- sol 

- oko 21 vode 

Priprema: 

U posudu staviti meso, vodu i ostale navedene sastojke. 
Kuhati lagano oko 3 sata ili do trenutka kada se meso počne 
odvajati od kosti. Juhu probati, po potrebi dosoliti te ostaviti 
nekoliko minuta da odstoji. 

U pripremljenu posudu pažljivo složiti komade kuhanog 
mesa i preliti juhom te staviti na hladno mjesto da se stvrdne. 
Prije stavljanja sulca u hladnjak, dodati nekoliko zrna kuhanog 
papra. Servirati s octom u posudi u kojoj se sulc želirao. 


Juha od bundeve (buče) 


Sastojci: 

- 300 g bundeve (butternut tikve) 

- 1 srednje velika glavica crvenog luka 
- 2 žlice maslaca ili masti 

- 6 dl vode 

- sol, mljeveni crni papar 


Priprema: 

Bundevu oguliti inarezati na kockice. Na otopljenu masnoću 
dodati narezani luk i pirjati dok ne omekša, a zatim dodati 
bundevu i vodu. Kuhati 15 — 20 minuta, zatim homogenizirati, 
začiniti solju i paprom te poslužiti. 


Jelen u crnoj juhi 


s okruglicama od kruha 


Sastojci: 

- 800 g jelenjeg buta 
- žlica masti 

- pola luka 

- 3 dcl crnog vina 

- 1 jabuka 

- 1 žličica naribanog đumbira 
- 3 žlice meda 

- malo badema i grožđica 

- sol, papar, malo šafrana 

- žlica krušnih mrvica 


Priprema: 

Meso izrezati na medaljone (malo deblje komade) i prepržiti 
nekoliko minuta na masti te dodati nazrezan luk. Uz stalno 
miješanje dodati naribani đumbir i jabuku. Pirjati nekoliko 
minuta te podlijevati vinom uz dodatak ostatka namirnica i 
začina. Sve zajedno poklopljeno pirjati na laganoj vatri dok 
meso ne omekša. Na kraju zgusnuti krušnim mrvicama. 
Servirati s okruglicama od staroga kruha koje treba skuhati u 
slanoj vodi. 


Str od dunja 


Sastojci: 

- 2,5 kg dunja 

- 1,25 kg šećera 
- sjeckani orasi 


Priprema: 

Dunje oprati, očistiti sredinu i izrezati zajedno s korom. 
Preliti ih vodom i staviti kuhati. Kuhane dunje ispasirati, 
izvagati kuhanu smjesu i dodati pola količine šećera (npr. 2 kg 
kuhanih dunja - 1 kg šećera). 

Na laganoj vatri kuhati dunje sa šećerom toliko dugo dok 
kuhača pri miješanju ne počne ostavljati trag na dnu posude. 
Smjesa treba biti jednolična i gusta. U toplu smjesu mogu 
se dodati sjeckani orasi ili drugo jezgričavo voće. Sve izliti u 
plitku posudu i poravnati. Nakon što se ohladi, izrezati na 
kockice i nekoliko dana sušiti na zraku. 


Saran iz pećnice 
s tjesteninom i gljivama 


Sastojci: 

- 2 kg šarana 

- 450 g gljiva 

- 400 g tjestenine 

- 50 g maslaca 

- 1 glavica luka 

- 2 režnja češnjaka 

- 100 ml bijelog vina 
- 150 ml vrhnja 

- 1 žlica peršina 

- ulje, sol i papar 

- krupno narezana cikla i mrkva 


Priprema: 

Šarana očistiti i s leđne strane zarezati na odreske debljine 
2 cm, ali pazeći da ipak ostanu povezani na trbušnoj strani, te 
ga premjestiti na lim za pečenje. U zdjelicu uliti 200 ml ulja, 
dodati papar i sol te izmiješati. Dobivenom mješavinom preliti 
šarana i peći ga 45 minuta u pećnici zagrijanoj na 180 “C. 

Nakon 30-ak minuta u lonac s vrelom i posoljenom vodom 
staviti kuhati tjesteninu. Za to vrijeme isjeckati luk, češnjak 
narezati na listiće, a ciklu i mrkvu na komade. Na tavi ugrijati 
maslac, dodati isjeckani luk, listiće češnjaka, ciklu i mrkvu, 
posoliti i pržiti 3 — 4 minute. Potom dodati mješavinu gljiva i 
pržiti na srednje jakoj vatri dok ne ispari dio tekućine. Nakon 
3 — 4 minute uliti bijelo vino, promiješati i pričekati da i vino 
ispari. 

Kuhanu tjesteninu ocijediti, dodati u tavu s gljivama, uliti 
vrhnje, dodati sjeckani peršin, promiješati i kuhati još 2 — 3 
minute na laganoj vatri. Pečenog šarana izvaditi iz pećnice, a 
tjesteninu premjestiti na pladanj za posluživanje. 


Ječmem čaj 


Sastojci: 

- 4 žlice ječma 

- 1,5 litra vode 

- po želji ječmeni slad 


Priprema: 

Ječam oprati i osušiti. Pržiti ječam na zagrijanoj tavi, bez 
masnoće, dok ne porumeni i dok se ne osjeti njegova aroma 
(obično je potrebno 5 — 10 minuta), uz stalno miješanje da 
sjemenke ne zagore. 

Prženi ječam dodati u kipuću vodu te ga kuhati na laganoj 
vatri još 10 minuta. Kad je čaj kuhan, pustiti da odstoji 3 
minute kako bi se ječam spustio na dno posude. 

Procijediti u šalicu. 


Dimljeni sir 


Sastojci: 

- 51 mlijeka 
- 1 dcl octa 
- žlica soli 


Priprema: 

U posudu uliti mlijeko i uz neprestano miješanje kuhati 
dok ne provrije. Mlijeko skinuti sa štednjaka te u njega uliti 
ocat. Nakon nekoliko minuta miješanja pojavit će se sirutka i 
zgrušane bjelančevine - sir. 

Sir procijediti s gazom u kalup i posoliti. Zbog okusa, mirisa 
i boje sir možemo staviti u pušnicu pa odimiti u dva dima. 


Kuglof s rogačem 


Sastojci: 
Suhi sastojci: 
- 250 g brašna 

- 100 g mljevenog rogača 

- mljeveni cimet po ukusu 

Mokri sastojci: 

- S bjelanjaka - čvrsti snijeg s malo soli 
- 5 žumanjaka 

- 80 g maslaca sobne temperature 

- 80 ml mlijeka (može i čokoladno) 

- 80 ml meda 


Priprema: 
Pomiješajte suhe sastojke, brašno, prašak za pecivo, 
mljeveni rogač, mljeveni cimet (po ukusu) i na vrh noža začina 
za medenjake. Odvojite bjelanjke i žumanjke pa od bjelanjaka 
uz dodatak malo soli umutite čvrsti snijeg. Žumanjke i maslac 
pjenasto umutite, dodajte med i mlijeko pa lagano spojite sa 
suhim sastojcima, a na kraju drvenom žlicom dodajte čvrsto 
tučeni snijeg od bjelanjaka. 

Kalup za kuglof premažite maslacem i pospite brašnom. 

U prethodno zagrijanoj pećnici kuglof pecite 40 minuta na 
its VE: 


Medenjaci 


Sastojci: 

- 7 šalica brašna 
- I šalica šećera 
- 1/2 žličice soli 
- I šalica masti 
- I šalica meda 
- 4jaja 

- malo cimeta 
- 3 mljevena klinčića 
- 2 dcl mlijeka 


Priprema: 

Pomiješati brašno, šećer i sol. 

Dodati začine i izmućena jaja. Med i mast otopiti na laganoj 
vatri, malo ohladiti pa dodati u smjesu. 

Na kraju sve zamijesiti s mlijekom. Dobiveno tijesto ostaviti 
da se odmara oko pola sata. 

Praviti okruglice od tijesta veličine oraha i peći desetak 
minuta na 180 "C. 


Gužvara s orasima 


Sastojci: 

- 600 g brašna 

- prstohvat soli 

- 100 ml kiselog tijesta 
- 5 žlica šećera 

- 300 ml mlijeka 


Nadjev: 

- 5 žlica masti 

- 3 žlice šećera 

- 2 žumanjka 

- 200 g oraha — ručno usitnjenih 


Priprema: 

Od navedenih sirovina umijesiti tijesto. Ostaviti da odmori 
na prvoj fermentaciji. Nakon 15 minuta tijesto podijeliti na 
dva dijela. Jedan dio razvući rukama, premazati nadjevom 
i sitno rolati gužvaru. Premazati gužvare svinjskom masti i 
staviti odmah na pečenje. Peći na 250 “C dok ne porumeni. 


Tačke (taške) 
S orasima 1 medom 


Sastojci: 

- ljaje 

- 3 dcl vode 
- 500 g brašna 
- 1 žličica soli 

- 100 g oraha 
- 100 g meda 


Priprema: 

Zamijesiti elastično (ali ne tvrdo) tijesto od brašna, vode, 
jaja i soli. Tanko rastanjiti u pravokutni oblik. Na jednu 
polovicu stavljati hrpice smjese oraha i meda međusobno 
udaljene oko 5 cm. S drugom polovicom tijesta preklopiti dio 
s nadjevom i prstima lagano pritisnuti oko nadjeva kako bi 
se tijesto zalijepilo. Rezati po tim rubovima tako da se dobiju 
kvadratići. 

Kuhati u kipućoj posoljenoj vodi 2 — 3 minute nakon što 
se dignu na površinu vode. Ocijediti i preliti otopljenom 
svinjskom masti, ili maslacem, te poslužiti toplo. 


Rustikalna pita od jabuka 


Sastojci: 

- 250 g brašna 

- 50 g šećera 

- ljaje + 2 žumanjka 
- 3 žlice mlijeka 

- 120 g svinjske masti 


Priprema: 

Od navedenih sastojaka zamijesiti prhko tijesto. 

Ručno razvaljati tijesto i gore staviti nasjeckane jabuke, 
med i cimet. Peći na 200 “C dok pita ne poprimi zlatnožutu 
boju. 


Pita od jabuka 


Sastojci: 

- 400 g brašna 

- 225 g šećera 

- 225 g svinjske masti 
- 2jaja 


Priprema: 

Od navedenih sastojaka zamijesiti prhko tijesto. Ručno 
razvaljati polovinu tijesta i gore staviti nasjeckane jabuke, 
med i cimet. Pokriti gornjim dijelom tijesta. Peći na 200 *C 
dok pita ne poprimi zlatnožutu boju. 


pita od jabuks 


A 


Crna pogača 


Sastojci: 

- 500 g crnog pšeničnog brašna 
- 100 ml kiselog tijesta 
-7gsoli 

- 250 ml tople vode 


Priprema: 

Od navedenih sastojaka zamijesiti tijesto. Ostaviti da kratko 
odmori. 

Rukama oblikovati pogaču i peći 30 minuta na 200 "C. 


Pogača od bijelog brašna 


Sastojci: 
- 1 kg pšeničnog brašna 
- 500 ml tople vode 

- 100 ml kiselog tijesta 
- 1 žlica šećera 

- 1 žlica soli 

- 2 žlice svinjske masti 


Priprema: 

Od navedenih sastojaka zamijesiti tijesto. Ostaviti da kratko 
odmori. Rukama oblikovati pogaču i peći na 200 “*C dok ne 
poprimi zlatnožutu boju. 


Ražena pogača 


Sastojci: 

- 300 g raženog integralnog brašna 
- 200 g pšeničnog brašna 

- 250 ml tople vode 

- 100 ml kiselog tijesta 

-7gsoli 


Priprema: 

Od navedenih sastojaka zamijesiti tijesto. 

Ostaviti da kratko odmori. Rukama oblikovati pogaču. 
Raženu pogaču malo zarezati na vrhu. 

Peći 30 minuta na 200 "C. 


Jela od pirovog brašna 


Keksi od pira i jabuke 


Sastojci: 
- 150 g pirovog brašna 

- 150 g zobenih pahuljica 

- žlica meda 

- 100 g šećera 

- 125 g maslaca ili margarina 

- prstohvat sol 

- prašak za pecivo ili soda bikarbona 
- žlica grožđica 

- žlica nasjeckanih oraha 

- malo veća naribana jabuka 

- žličica cimeta 


Priprema: 

Masnoću i med zagrijati u pola dcl vode dok se masnoća 
ne otopi. U drugu posudu dodati sve navedene namirnice i 
zamijesiti tijesto s mlakom otopljenom masnoćom i medom. 
Dobiveno je tijesto ljepljivo pa ga treba oblikovati s malo 
pirovog brašna. Oblikovane kekse peći u pećnici 15-ak minuta 
naslo): 


Nadjevene palačinke od pirovog brašna 


Sastojci: 
Tijesto: 
- 2jaja 
- 125 g pirovog brašna 
- 185 ml mlijeka 

- 60 ml mineralne vode 
- prstohvat soli 


Nadjev: 

- svježi sir 

- vrhnje 

- sol po želji 

- pržene bučine sjemenke 


Priprema: 

Od navedenih sastojaka pripremiti tekuće tijesto. Ispržiti 
palačinke na malo masnoće. Puniti palačinke nadjevom, preliti 
s malo bučinog ulja i posuti prženim bučinim sjemenkama. 


LCungić s mlincima od pirovog brašna 


Sastojci: 
- 200 g mlinaca od pirovog brašna 
- svinjski lungić 

- sol 

- papar 

- vlasac 

- bosiljak 

- 2 češnja češnjaka 

- 1 luk 

- 1 mrkva 

- 1 peršin 

- svinjska mast 


Priprema: 
Meso očistiti od žilica, posoliti i popapriti. U posudu staviti 

začinjeno meso i dodati ostale začine i povrće. Meso ostaviti u 

hladnjaku 1 sat pa ga potom popržiti s obje strane i staviti peći 

u pećnicu 20 min na 180 “C. 

Mlince blanširati, ocijediti i preliti masnoćom od pečenja. 


Tjestenina od pirovog brašna 


Sastojci: 

- 100 g pirovog brašna 
- ljaje 

- prstohvat soli 


Priprema: 

Od navedenih sastojaka zamijesiti tijesto. Ostaviti da kratko 
odmori u plastičnoj vrećici. Nakon što odstoji, tijesto podijeliti, 
rastanjiti te oblikovati po želji. 


Tjestenina na brdo od pirovog brašna u 
umaku od buče s okruglicama od piletine 


Sastojci: 
- 200 g tjestenine na brdo od pira 


Umak: 
- 500 g bundeve 

- 1 manji luk 

- 200 ml vode 

- 200 ml domaćeg slatkog vrhnja 
- 3 žlice brašna 

- 80 g naribanog sira 

- 1 češanj češnjaka 

- sol 

- papar 
- vlasac 


Mesne okruglice: 
- 250 g mljevenih pilećih prsa 
- ljaje 

- manja glavica luka 

- 1 češanj češnjaka 

- sol 

- papar 

- peršinov list 


Priprema: 


Bundevu oguliti i narezati na sitne kockice. Luk sitno 
nasjeckati. Na tavi ugrijati maslac, dodati isjeckani luk te 
kratko popržiti. Dodati bundevu, protisnuti češnjak, doliti 
vodu te začiniti po ukusu. Pirjati 15 minuta uz povremeno 
miješanje. Umak homogenizirati, dodati vrhnje i brašno, 
kratko prokuhati i dodati polovicu naribanog sira. 

Mljevena pileća prsa začiniti solju i paprom. Luk i češnjak 
očistiti i naribati, peršinov list sitno nasjeckati, jaje razmutiti 
te dodati mesu. Dobivenu smjesu miješati rukama te ostaviti 
u hladnjaku 30 minuta. Od ohlađene smjese napraviti male 
okruglice i pržiti ih u dubokoj masnoći. Tjesteninu kuhati u 
kipućoj, posoljenoj vodi 10-ak minuta. 


Kuhanu tjesteninu preliti umakom, posuti naribanim sirom 
i poslužiti s mesnim okruglicama. 


Tjestenina od pirovog brašna u bešamel 
umaku s bučinim sjemenkama 


Sastojci: 

- < 200 g tjestenine od pira 
- < 500 ml mlijeka 

- < 35 gbrašna 

- < 40 g maslaca 

- — luk 

- celer 

- peršin 

- > lovorov list 

- > muškatni oraščić 

- = bijeli papar 

sol 


Priprema: 
Mlijeko kratko kuhati sa začinskim povrćem. Na maslacu 
popržiti brašno i doliti prokuhano mlijeko. Lagano kuhati uz 
povremeno miješanje. Kuhani umak procijediti. 
Tjesteninu kuhati u kipućoj, posoljenoj vodi 10-ak minuta. 
Kuhanu tjesteninu preliti umakom i bučinim uljem te posuti 
prženim bučinim sjemenkama. 


Rezanci na brdo od pira s makom 


Sastojci: 

- 200 g tjestenine na brdo od pira 
- 100 g mljevenog maka 

- 250 ml mlijeka 

- šećer (po želji) 

- 1 žlica maslaca 


Priprema: 

Tjesteninu kuhati u kipućoj, posoljenoj vodi 10-ak minuta. 
U posudi otopiti maslac i uliti mlijeko. Dodati šećer i mak te 
kratko prokuhati. Kuhanu tjesteninu preliti vrućim umakom, 
promiješati i poslužiti. 


Paprenjaci od pirovog brašna 


Sastojci: 

- 500 g pšeničnog brašna 

- 500 g pirovog brašna 

- 0,5 kg mljevenih oraha 

- 250 g šećera 

- 250 g meda 

- 250 g masti 

- 2jaja 

- 1 velika žlica cimeta 

- 1 mala žlica bijeloga papra 
- 1 mala žlica klinčića 

- 1 mala žlica muškatnog oraščića 


Priprema: 
Od navedenih sastojaka umijesiti prhko tijesto. Tijesto 
razvaljati i oblikovati pomoću drvenih kalupa za paprenjake. 
Peći 15 min na 180 “C. 


Saum role 


Sastojci: 


Tijesto: 

- 200 g pirovog brašna 

- 200 g pšeničnog brašna 
- 200 ml vode 

- 1 mala žličica soli 

- 200 g svinjskog sala ili maslaca (ši 


Krema: 
- 500 ml mlijeka 

- 1 mahuna vanilije 
- 4 žumanjka 

- 150 g šećera 

- 50 g brašna 


Postupak: 

Zakuhati mlijeko skupa sa sjemenkama iz mahune vanilije. 
Žumanjke istući sa šećerom pa dodati brašno, ili gustin, i 
dobro izmiješati da nema grudica. U to uliti malo uzavrelog 
mlijeka, dobro razmutiti pa dodati i ostatak mlijeka. Vratiti u 
posudu u kojoj se mlijeko kuhalo i kuhati na laganoj vatri dok 
se krema ne zgusne. Kremu prekriti i ohladiti. 


Od brašna, vode i soli umijesiti glatko tijesto. Preklapati i 
mazati tijesto dok se ne potroši svo salo. Gotovo lisnato tijesto 
tanko razvaljati i narezati na trake. Omotati na limove za šaum 
role i peći 20-ak min na 230 "C. 


Pečene šaum role puniti slastičarskom kremom, ukrasiti 
bijelom čokoladom i posuti prženim bučinim sjemenkama. 


